Unn Thorvaldsen Ruud

Unn Thorvaldsen Ruud (tidligere Unn Thorvaldsen; født 6. februar 1943) er en norsk tidligere friidrettsutøver fra Bærum. Hun fikk kongepokalen da hun vant NM i 1958 i Trondheim på ny norsk rekord i spydkast med 43,21. Hun representerte Fossum IF.

Hun satte ytterligere fire rekorder og flyttet rekorden 11 meter de to påfølgende årene til 54,28 i august 1960. Det skulle da ta 15 år før Anne Gro Harby slo rekorden hennes i august 1975. Thorvaldsen Ruud deltok i Sommer-OL 1960, men røk ut med 41,99 i kvalifiseringen, og ble nummer 20.

Thorvaldsen Ruud var bare 15 år når hun vant sitt første NM-gull i 1958, og ble den yngste kongepokalvinner i norsk friidrett gjennom tidene. Hun vant NM 5 ganger med 47,97 meter i 1960 som lengste vinnerkast.

Medaljer i norske mesterskap

Referanser

Eksterne lenker 
 

Kongepokalvinnere i friidrett
Norske spydkastere
Deltakere for Norge under Sommer-OL 1960
Friidrettsutøvere under Sommer-OL 1960
Personer fra Bærum kommune
Norgesmestere i friidrett
Fødsler i 1943